tomron87/hebrew-wikipedia-sentences-corpus huggingface dataset:
בעונת 2013/14 הקבוצה הייתה קרובה לעלות לפוטבול ליג צ'מפיונשיפ אך הפסידה בפנדלים לרות'רהאם בגמר הפלייאוף.
בעונת 2015/2016 ירדה הקבוצה לליג 2. בעונת 2016/17 ירדה הקבוצה לראשונה בתולדותיה לקונפרנס נשיונל שהיא הליגה החמישית בטיבה באנגליה והראשונה שנחשבת ללא מקצוענית.
לראשונה בהיסטוריה, הקבוצה ירדה מהפוטבול ליג.
בעונת 2018-19 שבה הקבוצה אל הפוטבול ליג השנייה אחרי שנתיים של היעדרות לאחר שהקבוצה סיימה ראשונה בקונפרס נשיונל.
בעונת 2022-2023 זכתה הקבוצה באליפות הליגה הרביעית, והעפילה לליגה השלישית.
סמל הקבוצה מכיל שני ויוורנים (ייצור מיתולוגי דמוי דרקון) אדומים, כאשר הם עומדים פנים מול פנים, וביניהם כדור כדורגל, וכיתובים בראש הסמל ובתחתיתו.
ביחד הם יוצרים את השם המלא של קבוצה - "מועדן כדורגל לייטון אוריינט".
צבעי המשחק של הקבוצה הם אדום ולבן.
בשנת 1995 עשה ערוץ 4 באנגליה סרט דוקומנטרי על הקבוצה - "Orient: Club for a Fiver".
ניק לוין, שהיה סגן יו"ר המועדון עד שעזב את התפקיד ב-2009, הורשע בהונאת כספים בין השנים 2005-2009 ונגזרו עליו 13 שנות מאסר.
הלייט שואו עם סטיבן קולבר היא תוכנית לייט נייט אמריקאית, המשודרת בימי השבוע ברשת CBS מאז ספטמבר 2015. היא מונחת על ידי הקומיקאי סטיבן קולבר, שהחליף את המנחה הקודם של התוכנית דייוויד לטרמן.
היא משודרת בערבי השבוע בין השעות 22:35 ל-23:35 לפי שעון החוף המזרחי.
התוכנית מצולמת, כמו קודמתה, בתיאטרון "אד סאליבן" שבניו יורק.
ב-2025 דווח שהתוכנית צברה הפסדים של עשרות מיליוני דולרים בשנה.
בתחילת יולי 2025 הסכימה פרמאונט לשלם לדונלד טראמפ 16 מיליון דולר במסגרת פשרה בתביעה.
קולבר מתח ביקורת על כך ורמז שיש לתשלום קשר לעסקת מיזוג של פרמאונט עם אולפן הסרטים סקיידאנס .
ב-17 ביולי 2025 הודיעה CBS על כוונתה להפסיק את התוכנית במאי 2026, לאחר 33 שנים.
"לייטנינג" הוא פוד המשמש לניווט מטוסי קרב, לאיתור מטרות והכוונת חימוש מונחה, פרי פיתוח של חברת "רפאל - מערכות לחימה מתקדמות".
הדור הראשון של המערכת פותח בשנת 1992 על ידי "רפאל".
בשנת 1995 חברה ל"רפאל" חברת "נורת'רופ גראמן" לצורך המשך פיתוח של המערכת.
משנת 1996 ועד 2017, נמכרו מעלה 1,500 יחידות עבור למעלה מ-27 מדינות ברחבי העולם ובוצעו למעלה ממיליון שעות טיסה.
פוד (AN/AAQ-28(V מותקן מתחת לכנף המטוס ומצויד בחיישן CCD וחיישן תת-אדום לראיית לילה (FLIR) לאיתור מטרות ביום ובלילה בהתאמה ובמזג אוויר קשה.
הכוונת החימוש המונחה מתבצעת באמצעות סמן לייזר.
בנוסף לפוד עוקב לייזר - המסוגל גם לעקוב אחרי כתם לייזר שסומן על ידי סמן לייזר.
המערכת מאפשרת תהליך של סגירת מעגל מהיר ואמין לתקיפת מטרות קרקעיות, אוויריות, ימיות, נייחות וניידות - זאת החל משלב רכישת המטרה, זיהויה, וידוא אי-נוכחות גורמים בלתי מעורבים בסביבה - ותקיפתה באמצעות מגוון סוגי חימוש מונחים ומדויקים.
לייטנינג G4 - הושק ב-2008 וכולל חיישנים נוספים בתחום עיבוד התמונה ויכולות אינפרא אדום, כולל מבט קדמי 1Kx1K באינפרא אדום.
משמש את חיל האוויר הבריטי, חיל האוויר ההודי וחיל האוויר של דנמרק.
לייטנינג SE- הרחבת טווח הרכשת מטרות, יכולת תקשורת דיגיטלית דו כיוונית, הקלטת מידע כולל תקשורת LRU פנימית.
לייטנינג 3 - פיתוח מתקדם של המערכות הקודמות, כולל יכולות סינון ומיקוד כתלות במשימה.
לייטנינג 5 -הליטנינג 5 הוא הגרסה העדכנית ביותר של הפוד שהוצג בשנת 2019. הוא משפר את הרזולוציה של מצלמות האינפרא אדום בגלים קצרים ובינוניים ומציג מכ"ם צמצם סינתטי עם טווח של 100 ק"מ.
ה-ליטנינג 5 מוצג לשירות במטוסים מסוג גריפן וטייפון.
הפוד משמש כ-20 פלטפורמות שונות בהן מטוסים המשמשים את חיל האוויר הישראלי וחיל האוויר האמריקאי כמו מטוסי הקרב F-15E סטרייק איגל ונגזרותיו ו-F-16C/D פייטינג פלקון.
פאנביה טורנדו - לייטנינג 2
יורופייטר טייפון - לייטנינג 2
מקדונל דאגלס AV-8B הרייר II
ליילה אל או בשמה לאחר הנישואים ליילה יאנג , הידועה יותר בשם הבמה שלה, ליילה היא מתאבקת עבר אנגלית.
כמו כן, ליילה היא רקדנית ודוגמנית.
אל התחרתה בתחרות "חיפוש הדיווה" של שנת 2006, שבה הפרס לזוכה היה 250 אלף דולר.
ב-16 באוגוסט אל הוכרזה כזוכה של אותה השנה.
את הופעת הבכורה הרשמית שלה בארגון ערכה באירוע סאמרסלאם בקטע מאחורי הקלעים עם עוד כמה דיוות אחרות.
שבוע לאחר האירוע, אל הצטרפה לתוכנית סמאקדאון.
לאחר מכן נעדרה מהמסך למשך חודש וחזרה ב-22 בספטמבר לעימות נגד קריסטל וג'יליאן הול.
את קרב הבכורה שלה בזירה רשמה אל ב-27 באוקטובר בקרב באטל רויאל, בקרב זה קריסטל ניצחה לאחר עזרה מהמיז.
שבוע לאחר מכן הצטוותה לביג ויטו בהפסדם בקרב זוגות מעורב למיז וקריסטל.
את קרב היחידים הראשון שלה ערכה ב-1 בספטמבר ונוצחה על ידי קריסטל.
בקרב האחרון שלה בסמאקדאון ב-22 בדצמבר, ליילה חברה לאשלי בניצחונן על קריסטל וג'יליאן הול.
חשיפה קיצונית ווויליאם ריגל (2007–2009)
חודש לאחר מכן הועברה אל לתוכנית ECW.
היא הצטרפה לקלי קלי וברוק אדמס כדי להקים את קבוצת Extreme Expose.
השלוש הופיעו בקטע ריקוד שבועי למשך החודשים שבאו לאחר מכן.
בחודש יוני 2007, המיז הועבר לתוכנית והוא עורר עלילה, שבה שלוש הבנות נמשכו אליו.
כשקלי נמשכה למתאבק באלס מהוני, ליילה ברוק והמיז החלו לצחוק עליה, מה שהפך את ליילה וברוק לדמויות רעות.
ב-1 בנובמבר ברוק שוחררה מהחוזה שלה וקבוצתן למעשה התפרקה, מה שהשאיר את ליילה וקלי קלי להיכנס ליריבות אישית ביניהן.
ליילה וקבוצתה הפסידו בקרב חמש על חמש המסורתי במסגרת האירוע סדרת ההישרדות.
בחודש דצמבר ליילה חברה לצידן של ויקטוריה ולאחר מכן גם ללנה יאדה ושלושתן התחילו לפתוח ביריבות נגד אותה קלי.
ברסלמניה 24 תפקידה של ליילה היה "חוטבת עצים" בקרב חוטבות העצים בין אשלי מסארו ומריה לבין בת' פיניקס ומלינה.
חודש לאחר מכן ליילה הייתה בקבוצה המנצחת בקרב שש על שש כחלק מהאירוע באקלאש.
בחודש יוני של שנת 2008 ליילה הועברה לתוכנית Raw כחלק מהדראפט המשני.
ב-7 ביולי ליילה וג'יליאן הול הפסידו בקרב זוגות למיקי ג'יימס וקלי קלי.
ב-8 בספטמבר ליילה התייצבה לצד המתאבק וויליאם ריגל.
במהלך החודשים הבאים ליילה התאבקה במספר קרבות באופן לא רציף, כשלרוב הייתה נוכחת בצד הזירה בקרבות של ריגל, ואף הייתה לצידו בקרב נגד סנטינו מארלה, שבו ריגל ניצח וזכה באליפות הבין-יבשתית ב-10 בנובמבר.
ב-5 באפריל 2009 באירוע רסלמניה 25 ליילה נטלה חלק בקרב באטל רויאל, שבו סנטינה מארלה ניצחה (דמות שבמקורה הייתה סנטינו מארלה).
ב-15 באפריל ליילה שבה לתוכנית סמאקדאון כחלק מהדראפט המשני השנתי.
היא החלה ביריבות נגד איב טורס, שבמשך החודשיים הקרובים התחרו השתיים בתחרויות ריקוד והורדת ידיים ובקרב אחד שבו ליילה הפסידה.
לאחר מכן התיידדה עם מישל מק'קול, וזמן קצר לאחר מכן נודעו בכינוי "לייקול".
הן החלו בריב מתוסרט נגד מיקי ג'יימס בחודש אוקטובר, בכך שהם לעגו על המשקל שלה והבטיחו שהן יגרמו לה לעזוב את התוכנית.
באירוע סדרת ההישרדות, הקבוצה של מקול הפסידה לקבוצה של ג'יימס בקרב ההדחות המסורתי.
באירוע TLC, ליילה התערבה במהלך קרב אליפות הנשים בין מקול לג'יימס ועזרה למקול לשמור על התואר.
בינואר של שנת 2010 במסגרת אירוע הרויאל ראמבל, ליילה הגיעה לזירה בתחפושת של אישה שמנה, שרמזה על הדמיון של התחפושת לג'יימס, לפני הקרב בין מקול לג'יימס; למרות זאת, ג'יימס תקפה את ליילה וניצלה את הסחת דעת זאת כדי לנצח את מקול ולזכות באליפות הנשים.
בשלב מסוים בחודש פברואר, ויקי גאררו החלה לשמש כמנג'רית של לייקול.
באירוע תא ההדחות ליילה ומקול ניצחו את הנציגות מ-Raw, גייל קים ומאריס.
באירוע רסלמניה 26 ליילה הייתה בצד המנצח בקרב חמש על חמש.
ב-14 במאי, לייקול התחרו בקרב האנדיקאפ שתיים נגד אחת נגד אלופת הנשים, בת' פיניקס.
בקרב זה ליילה הצמידה את פיניקס וזכתה בפעם הראשונה באליפות הנשים, מה שהפך אותה למתאבקת הבריטית הראשונה שעושה זאת.
בנוסף לכך, היא זוכת תחרות חיפוש הדיווה הראשונה שזוכה באליפות בארגון.
לאחר הניצחון, לייקול החלו להיקרא בשם "סגנית-אלופות הנשים", כך שכל אחת מהן משמשת כאלופת הנשים במקביל.
ההגנה הראשונה של ליילה על התואר הגיעה באירוע כסף בבנק לאחר ניצחון על קלי קלי.
ב-30 ביולי, הג'נרל מנג'ר, טדי לונג, הודיע שרק אחת מהן יכולה לשמש כאלופה והשתיים היו צריכות להחליט מי מביניהן תהיה.
שבוע לאחר מכן, לייקול חשפו את חגורת האליפות החדשה - חגורה חצויה, כך שכל אחת קיבלה צד אחד מהחגורה.
באירוע לילה של אלופים, לייקול אתגרו את אלופת הדיוות, מלינה, לקרב על איחוד האליפויות.
בקרב זה ליילה עזרה למקול לזכות בתואר המאוחד.
ליילה הפכה באופן לא רשמי למחזיקת תואר האליפות וכבר לילה לאחר מכן הגנה על התואר בהצלחה מול האלופה לשעבר, מלינה.
באירוע סדרת ההישרדות השתיים התחרו שוב בקרב האנדיקאפ, הפעם מול נטליה, אך הפסידו לה ואיבדו את תואר האליפות.
באירוע TLC, לייקול הפסידו בקרב שולחנות לנטליה ובת' פיניקס (שנודעו בשם The Divas of Doom).
לייקול דרשו את הקרב החוזר שלהן על האליפות באירוע הרויאל ראמבל, אך לפני הקרב, הג'נרל מנג'ר של Raw, הודיע שהוא הופך את הקרב לקרב מרובע שיכלול בנוסף את איב טורס, שלמעשה זכתה בסוף בתואר.
מחלוקת בין ליילה למקול התרחשה לאחר איבוד תואר האליפות, והשתיים נראו בסדרת קטעים ששודרו בתוכנית, כשהן נפגשות לטיפול זוגי.
ב-22 באפריל מקול תקפה את ליילה במהלך אחד מהטיפולים.
במהלך הדראפט של שנת 2011, שנערך ב-25 באפריל, ליילה הפסידה לאיב ולאחר הקרב הותקפה על ידי מקול.
ארבעה ימים בלבד לאחר מכן, ליילה ומקול התחרו אחת נגד השנייה בקרב שהוביל לספירת חוץ כפולה.
כתוצאה מכך השתיים התעמתו שוב באירוע חוקי אקסטרים, שנערך ב-1 במאי, בקרב ללא ספירות חוץ, ללא פסילות, המפסידה עוזבת את ה-WWE.
בקרב זה ליילה הצליחה לנצח.
ליילה הודיעה שהיא סובלת מפציעה עקב הקרב באירוע חוקי אקסטרים, אך היא נקטעה והותקפה על ידי המתאבקת קארמה, כדי שהדבר יקנה לה זמן לנוח מהופעות בטלוויזיה.
מאוחר יותר באותו החודש, נודע שליילה קרעה את הרצועה הצולבת הקדמית וגם את רצועת הברך, ולכן נדרשה לעבור ניתוח.
ליילה ערכה את הופעת החזרה שלה באירוע של הארגון FCW ב-22 במרץ 2012. את החזרה שלה לרוסטר הראשי של ה-WWE ערכה באירוע חוקי אקסטרים ב-29 אפריל, כשהיא מחליפה את בת' פיניקס, שלא הוכשרה רפואית להתחרות, לקרב על אליפות הדיוות.
למרות הפרעות מצידה של ברי בלה, ליילה הצליחה לנצח את אלופת הדיוות, אחותה ניקי, ולזכות בפעם הראשונה בקריירה שלה באליפות הדיוות.
לילה לאחר מכן בתוכנית Raw ליילה יצאה למסע מוצלח של הגנות על התואר, האחד בקרב משולש נגד ניקי וברי בלה, והשני נגד בת' פיניקס גם באירוע מעבר לקצה בחודש מאי וגם באירוע אין דרך יציאה בחודש יוני.
באירוע לילה של אלופים שהתקיים ב-16 בספטמבר, איב טורס גברה על ליילה וזכתה באליפות, מה שקטע 140 ימים של החזקה בתואר אליפות הדיוות.
ליילה ניצחה את טורס בקרב שלא על תואר האליפות כדי להשיג קרב על אליפות הדיוות.
את קרב האליפות ליילה קיבלה ב-15 באוקטובר, אך כשלה בניסיונה לזכות בתואר, בנוסף לקרב המשולש שקיבלה באירוע גיהנום בכלוב, שכלל גם את קייטלין.
ב-12 בנובמבר ליילה נוצחה על ידי קייטלין בקרב מועמדות לתואר אליפות הדיוות.
בתחילת שנת 2013 ליילה פיתחה פיוד נגד טמינה סנוקה, שלה הפסידה בקרב יחידים, אך בקרב זוגות ליילה ניצחה אותה.
כחלק מהפיוד, ליילה ציוותה את עצמה לקייטלין והחלה ללוות אותה לקרבות שלה.
ב-2 באוגוסט בתוכנית סמאקדאון, ליילה עצרה את קייטלין ממהלך הספיר של AJ לי, מה שבסופו של דבר עלה לקייטלין בקרב ובאליפות הדיוות.
לאחר מכן ליילה ניצחה את קייטלין בקרב יחידים ובקרב זוגות כשהשותפה שלה בקרב הייתה AJ לי.
לקראת סוף שנת 2013 ליילה נעדרה מהמרקע עקב סיבות אישיות.
היא חזרה ב-14 במרץ 2014 בהפסד בקרב זוגות ביחד עם אלישיה פוקס נגד נעמי וקמרון.
ליילה השתתפה בבאטל רויאל על אליפות הדיוות ברסלמניה 30, בקרב שבו AJ ניצחה.
שבוע לאחר מכן, היא החליפה את סאמר רה כרקדנית של פאנדנגו, ובמהרה נכנסה לפיוד נגד אמה וסנטינו מארלה.
בחודש מאי, ליילה השתתפה בטורניר אשר קבע את אלופת הנשים החדשה של NXT, אך הפסידה בסיבוב הראשון לנטליה.
רה חזר ב-19 במאי כשהיא תוקפת את ליילה.
באירוע כסף בבנק השתיים התחרו אחת נגד השנייה כשפאנדנגו הוא השופט המיוחד לקרב, בקרב זה ליילה ניצחה.
במהלך קרב חוזר שנערך בחודש יולי במסגרת התוכנית סמאקדאון, ליילה ורה תקפו ביחד את פאנדנגו, לפני שרקדו אחת עם השנייה.
מהאירוע באטלגראונד השתיים פתחו בברית ביניהן, כשהן מסיחות את הדעת של פאנדנגו במהלך הקרבות שלו וגורמות לו להפסיד.
בקרב הראשון שלהן כזוג, השתיים הפסידו לפייג' ו-AJ לי ב-18 ביולי.
הן השיגו את ניצחון הבכורה שלהן על רוזה מנדס ונטליה ב-2 בספטמבר.
השתיים היו חלק מהקבוצה של פייג' בקרב ההדחות המסורתי במסגרת האירוע סדרת ההישרדות.
בינואר 2015 ליילה עברה ניתוח וחזרה ב-14 באפריל ורשמה ניצחון על אמה.
ב-13 ביוני ליילה נוצחה על ידי פייג', במה שהתברר כקרב האחרון שלה.
ב-29 ביולי ה-WWE הודיעו שליילה משוחררת מהחוזה שלה לאחר שהחליטה לפרוש מהיאבקות.
ליילה נולדה וגדלה בלונדון, אנגליה והיא ממוצא ספרדי ומרוקאי.
אמה של ליילה נפטרה באוגוסט 2008 עקב סרטן השד.
אל החלה להפגש עם המתאבק ריצ'רד יאנג, שידוע יותר בשם הבמה שלו, ריקי אורטיז באמצע שנת 2014. שנה לאחר מכן ב-28 ביולי, אל הודיעה על האירוסים שלהם והשניים התחתנו ב-27 בנובמבר בגלנדייל, אריזונה.
PWI דירג אותה במקום ה-6 מתוך 50 המתאבקות הטובות ביותר לשנת 2012
זוכת תחרות "חיפוש הדיווה" (2006)
פרס הסלאמי (2010) - לייקול מפסידות למאי יאנג
ליילה בוזיד (נולדה ב-1 ביוני 1984) היא במאית ותסריטאית תוניסאית.
ליילה נולדה בתוניס בשנת 1984, לבמאי נורי בוזיד.
היא גדלה בתוניסיה, ובילתה את ילדותה בתוניס.
אחרי קבלת תעודת בגרות היא עברה לפריז, שם היא למדה ספרות באוניברסיטת סורבון.
לאחר הכנת הסרט הקצר הראשון, "(Sbeh el khir (Bonjour" (בתרגום חופשי לעברית "סבח אל ח'יר אל (בונז'ור)"), היא סיימה את שנת לימודיה הראשונה ב"לה פמיס".
הסרט הקצר של ליילה, "Twitching", היה סרט הגמר שלה ב"לה פמיס".
בשנת 2012, הסרט הוקרן ב"פסטיבל הסרטים הקצרים הבינלאומי של קלרמון-פראן" שם הוא התקבל היטב.
היא גם זכתה בפרס חבר השוטפים של הסרטים הסטודנטים בפסטיבל באנז'ה.
בשנת 2013, הסרט שלה "Zakaria" פורסם.
בשנת 2015, הסרט שלה "À peine j'ouvre les yeux" (בתרגום חופשי לעברית "אני כמעט פותחת את העיניים שלי") פורסם וזכה במספר פסטיבלים: "פסטיבל הסרטים של ונציה", "פסטיבל הסרטים של קרתגו", "פסטיבל הסרטים הבינלאומי של יוצרי קולנוע צעירים של סן ז'אן דה לוז" ו"פסטיבל הסרטים הבינלאומי של דובאי".
בשנת 2018, ליילה כתבה את הסרט "Vent du nord" (בתרגום חופשי לעברית "רוח הצפון") אשר בוים על ידי וליד מטאר.
ליילה אפוע דג'נסי היא במאית גנאית.
היא הקימה חברת הפקה בארצות הברית, עם חברת בת בגאנה, שם התחילה את הקריירה שלה בקולנוע.
אביה של דג'נסי היה טייס ואמה קצינת סיעוד.
למרות משחק וכתיבה היו התחביבים שלה, הקריירה שלה.
בנערותה היא ראתה משחק וכתיבה כתחביבים, ושאיפתה הייתה ללמוד רפואה: תחילה התעניינה ברפואת נשים, ואחר כך ברפואה משפטית.
אך כאשר פגשה את השחקן הגנאי סאם אודוי, הוא שכנע אותה לכתוב תסריט עבורו.
דג'ני הייתה בת 19 כאשר התסריט הראשון שלה הופק לכדי סרט, Babina, על ידי המפיק אקווטי קאני.
היא למדה עד התיכון בבתי ספר בהו, באזור הוולטה שבגאנה.
היא החלה את השכלתה הקולנועית בבית הספר הלאומי לקולנוע וטלוויזיה, אך עד מהרה נסעה לארצות הברית בעזרת מלגת לימודים, והמשיכה את לימודיה במכללת סוואנה לאמנות ועיצוב.
עבודתה הראשונה בתעשייה הייתה כתסריטאית/עוזרת הפקה בחברת Movie Africa Productions של סוקרטס סאפו.
בתקופה זו, היא כתבה את התסריט הראשון שלה בנושא להט"ב לסרט The Sisterhood (אחוות נשים), בו כיכבה השחקנית הגנאית המנוחה סוזי ויליאמס.
לאחר מכן, דג'נסי עבדה עם חברת ההפקה הממשלתית Gama Film Company, אז היא כתבה והפיקה את הסרט Legacy of love (מורשת אהבה).
בארצות הברית, היא הקימה את Turning Point Pictures, חברת הפקה עצמאית, במטרה לייצר סרטים בעלי משמעות חברתית.
הסרט הוא סיפור על השחתת איבר המין הנשי ונישואים מוקדמים, ומתרחש בכפר בצפון גאנה.ב-2010, סרט הבכורה העלילתי שלה, I Sing of a Well (אני שרה על באר), היה מועמד ל-11 פרסי האקדמיה לקולנוע האפריקאית.
הסרט זכה ב-3 פרסים: הקול הטוב ביותר, התלבושות הטובות ביותר, ופרס חבר השופטים המיוחד לסרט הטוב ביותר באופן כללי.
ב-2011, דג'נסי זכתה גם בפרס באפט"א.
סרטה הבא של דג'נסי, Sinking Sands (חולות שוקעים), ב-2011, זכה ב-10 מועמדויות לפרסי האקדמיה האפריקאית, ואמה ק.
אבברסה זכתה בפרס השחקנית הטובה ביותר על תפקידה בסרט, ודג'נסי זכתה בפרס התסריט המקורי הטוב ביותר.
בטקס הראשון של פרסי הקולנוע של גאנה, בשנת 2011, סרטה של דג'נסי זכה בפרסים לארט דירקשן, תלבושות, והסרט המערב-אפריקאי הטוב ביותר.
הסרט היה מועמד ב-14 קטגוריות סך הכל.
הסרט השלישי שביימה דג'נסי היה Ties That Bind (קשרים שמחייבים) היה מועמד לפרס Black Reel ב-2012. הסרט גם זכה בפרס סרט התפוצות הטוב יותר בפסטיבל הסרטים השחורים בסן דייגו.
ב-2016, יצא סרטה מכוון Like Cotton Twines, אשר חקר את מנהג ה"טרוקוסי" בגאנה.
על פי מנהג זה, משעבדים אחרים, בעיקר ילדות צעירות לשעבוד מיני, כתשלום על חוב או כדי לכפר על עוול אישי או דתי.
הסרט היה מועמד לסרט העולם העלילתי הטוב ביותר בפסטיבל הקולנוע של לוס אנג'לס.
התרומה של עבודתה של דג'נסי לתעשיית הסרטים של גאנה הוכרה על ידי UNiFEM גאנה, הקרן האפריקאית לפיתוח נשים, על ידי אגודת המוזיקאים של גאנה, וקהילות אחרות הפועלות לשינוי חברתי.
עבודתה של דג'נסי סובבת הרבה נושאים הקשורים לזכויות ומעמד של נשים וילדות בגאנה ובאזור.
בין הנושאים שהיא בוחנת כלולים נישואי ילדות, נערות ונשים בכפייה; השחתת איבר המין הנשי; שעבוד של ילדות ונשים בשם הדת; וכן נישואים באופן כללי.
בעבודתה המוקדמת היא גם בחנה אהבה בין נשים והיחס לכך מצד הסביבה.
בחייה האישיים, דגנסי התמודדה עם הציפיות החברתיות לגבי מקומן של נשים מספר פעמים, לדוגמה, עם מות הוריה.
דג'נסי מספרת שהגברים במשפחה השתלטו על כל התוכנית, הדיבורים, וההחלטות, והביאו לדג'נסי ובנות משפחתה רק את החשבונות לתשלום.
כשהיא התקוממה נגד מנהג זה, נוצר קרע משפחתי.
פעמים אחרות שדג'נסי באה תחת מתקפה בשל התייחסותה לזכויות נשים באו בעקבות אמירות שלה לגבי נישואים, וחוסר היכולת של נשים בארצה להחליט אם, מתי או עם מי להתחתן.
התקשורת בגאנה תקפה אותה, וגברים מפורסמים, כדוגמת הזמר קוואמה אסארה אובנג (A Plus) ששלח אותה "לקבל טיפול פסיכיאטרי", בטענה שכל אישה מאוהבת תבכר לבשל ולשרת את בעלה מאשר לקבל את חירותה.
דג'אני היא אחת מאישיויות הרשת עם מספר העוקבים הגדול ביותר מגאנה, ולכן דבריה נוטים לעורר תגובות לא רק מאנשי תקשורת אלא גם מפוליטיקאים, אנשי עסקים, ומובילים אחרים בחברה.
הקשר שלה לארצות הברית, מחד, מאפשר לה מבט מבחוץ, מקור השוואה, וחופש ביטוי אחר, אך מאידך, לדבריה, הקשר שלה עם גאנה - התרבותי, המשפחתי והאחר - אינו ניתן לפרימה ולכן היא תשוב ותמשיך לעבוד שם, על אף הסערות שלעיתים מתחוללות סביבה בשל התבטאויותיה נגד פגיעה בנשים וילדות.
Black Licorice מפיקה יועצת סרט קצר, קדם-הפקה ?
ReGhost מפיקה יועצת קדם-הפקה ?
ליילה ארביל (בטורקית: Leylâ Erbil; 12 בינואר 1931, איסטנבול – 19 ביולי 2013, איסטנבול) הייתה אחת הסופרות המובילות והמשפיעות בטורקיה המודרנית.
היא חיברה שבעה רומנים, שלוש אסופות של סיפורים קצרים וקובץ מאמרים.
היא הייתה הסופרת הטורקיה הראשונה שהייתה מועמדת לפרס נובל בספרות על ידי ארגון הסופרים הבינלאומי בשנת 2002. ארביל הייתה שותפה לייסוד איגוד האמנים והסופרים טורקיה.
ארביל נולדה באיסטנבול, טורקיה, בת שנייה לאמינה הורייה האנם וחסן תהסין.
היא למדה בבית הספר לבנות קדיקוי, ובהמשך למדה במחלקה לשפה וספרות אנגלית באוניברסיטת איסטנבול.
ב-1951 היא התחתנה עם בעלה הראשון, אייטק שאי, לאחר השנה הראשונה שלה באוניברסיטה.
הנישואים, אשר לא נמשכו זמן רב, גרמו לארביל להפסיק את לימודיה; היא חזרה לאוניברסיטה זמן קצר לאחר שהתגרשה.
היא פגשה את בעלה השני, מהמט ארביל, תוך כדי עבודה כמזכירה ומתרגמת בסקנדינביאן איירליינס ב-1953, ושוב הפסיקה את לימודיה במהלך השנה האחרונה שלה.
הם נישאו לאחר מספר חודשים קצר, והיא לא חזרה ללמוד לאחר מכן.
הזוג עבר לאיזמיר, שם נולדה בתה היחידה, פאתוש ארביל-פינאר, בשנת 1960 .
מאוחר יותר היא חזרה לחיות באיסטנבול.
במשך שמונה שנים היא נאבקה במחלה, וב-2013 היא נפטרה בגלל המחלה.
היא מתה ב-19 ביולי 2013, בגיל 82 בבית החולים באיסטנבול שבו היא טופלה בגלל אי ספיקת כבד ובעיות נשימה, תופעות לוואי של המחלה.
ב-1960 היא עבדה במשרד לתרבות ואמנות של מפלגת הפועלים של טורקיה, שהייתה מפלגה סוציאליסטית משפיעה ביותר באותו הזמן, עד למיזוגה עם המפלגה הקומוניסטית של טורקיה בשנת 1988, אז חדלה להתקיים כמפלגה עצמאית.
ארביל הייתה אחת מן החברים המייסדים של איגוד האמנים הטורקי ב-1970. ארבע שנים מאוחר יותר, ב-1974, היא הייתה לחברה מייסדת של התאגדות הסופרים בטורקיה.
בתור חברה מייסדת היא הכינה את חוקת הארגון עם עמיתיה.
בשלב זה, היא גם הייתה חברה בארגון הגג של אגודת הסופרים.
בשנת 1999, ארביל הפכה למועמדת מטעם מפלגת הסולידריות והחופש (ÖDP).
לאחר חילוקי דעות עקרוניים, ארביל עזבה את המפלגה.
ארביל החלה לכתוב סיפורים תוך כדי עבודתה כמזכירה ומתרגמת.
שיריה הראשונים פורסמו כבר ב-1945, אבל היא ידועה יותר בזכות הסיפורים שלה, אשר החלו להופיע בכתבי עת שונים בשנות ה-1950. הסיפורים שלה בדרך כלל מבוססים על מאבקים רגשיים וחברתיים של יחידים ושל החברה.
בין אם זה סיפור אהבה או סיפור של משפחה או על ההתפתחויות הפוליטיות והחברתיות, היא בדרך כלל מציגה מצבים סותרים ומנוגדים.
ארביל התרחקה מן הטכניקות המסורתיות של הספרות הטורקית ומן התחביר של השפה הטורקית, ופיתחה סגנון ייחודי; היא השתמשה בלהגים מקומיים.
היא חיפשה קול סיפורי חדש כדי לתאר את המאבק הקיומי של האדם המודרני מול החברה.
ארביל ידועה ביכולת שלה להתבונן באנשים מתוך פרספקטיבות מגוונות, והסיפורים שלה מאופיינים בניסיונות לתאר את המציאות מרובת הממדים.
הסיפור הראשון שלה המנפץ (Hallaç) התפרסם ב-1961. הרומן הראשון שלה, אישה זרה (Garip bir Kadın), שפורסם בשנת 1971, הפך ליצירת מופת.
השימוש בנקודת מבט נשית על עולם גברי והכתיבה בשפה חדשנית זיכו את הספר בביקורות חיוביות, עד כדי השוואה עם וירג'יניה וולף.
הרומן נחשב לחלוצי מסוגו, שכן הייתה זו הפעם הראשונה בספרות טורקית שבה התעמתו עם נושאים כמו בתולים, גילוי עריות, התעללות מינית והתעללות גופנית.
הרומן אישה זרה פורסם כאשר המילה פמיניזם עדיין לא הייתה מקובלת במחשבה ובאוצר המילים הטורקי; לכן נתפס הרומן כפורץ דרך.
ליילה ארביל קידמה את הספרות הטורקית עם סגנונה הייחודי ועם הפורמט שפיתחה ברומן זה, וסללה את הדרך לאחרים.
אסופת הסיפורים הקצרים בלילה (Gecede) חיזקה את המוניטין שלה כדוברת ומספרת של הנרטיב הנשי בטורקיה.
היא הקדישה את שנות ה-90 לכתיבת מאמרים, וב-2001 פרסמה את הרומן הגמד (Cüce), יצירת מופת שופעת הומור אפל.
הנותרים (Kalan), שפורסם ב-2011, סיפר את הטרגדיה של הקהילות הרב-תרבותיות באיסטנבול דרך העיניים של הגיבורה הקוסמופוליטית והמרדנית לאהזן.
בשנת 2002, ארביל הייתה מועמדת לפרס נובל בספרות מטעם אגודת הסופרים הטורקית.
היא הייתה האישה הטורקיה הראשונה שהייתה מועמדת לקבלת הפרס בקטגוריה זו.
יצירותיה תורגמו לאנגלית, צרפתית, גרמנית.
שנהכותרתבתרגום חופשיסוגה1961Hallaçהמנפץ (או: מנפץ הכותנה)סיפור קצר1968Gecedeבלילהסיפור קצר1971Tuhaf Bir Kadınאישה זרה (או: אישה מוזרה)רומן1977Eski Sevgiliאהבה ישנהסיפור קצר1985Karanlığın Günüיום של חשיכהרומן1988Mektup Aşklarıמכתבי אהבהרומן1998Zihin Kuşlarıציפורי המחשבהמסות2001Cüceהגמדרומן2005Üç Başlı Ejderhaהדרקון בעל שלושת הראשיםרומן2011Kalanהנותריםרומן2013Tuhaf Bir Erkekאדם מוזררומן
לייט נייט הוא סרט דרמה קומית אמריקאי משנת 2019 בבימויה של נישה גנטרה על פי תסריט מאת מינדי קלינג.
בסרט מככבים אמה תומפסון, קלינג, מקס קסלה, יו דנסי, ג'ון לית'גו, דניס או'הר, רייד סקוט, ואיימי ראיין.
העלילה עוקבת אחר מנחה של תוכנית אירוח לילית אשר מנסה יחד עם כותבת חדשה בצוות שלה להציל את הקריירה שלה.
ב-2016 הוכרז הפרויקט בהפקת Fox 2000 Pictures לפי תסריט של קלינג, ובבימויו של פול פייג.
באוגוסט 2017 החליפה גנאטרה את פייק וההפקה הועברה ל־FilmNation Entertainment.
באפריל 2018 לוהקו רוב השחקנים והצילומים החלו חודש אחר כך בעיר ניו יורק.
הקרנת הבכורה של הסרט הייתה בפסטיבל הסרטים סאנדנס ב-25 בינואר 2019.
"לייט נייט" יצא לאקרנים בארצות הברית ב-7 ביוני 2019. הסרט זכה לביקורות חיוביות, וקיבל שבחים על הסאטירה החברתית שבו, וכן שיבחו את הופעתה של תומפסון.
קתרין ניוברי היא מנחה מהוללת של תוכנית אירוח ובעלת קריירה ארוכה כקומיקאית, אבל הרייטינג של תוכניתה צונח בעקביות.
מנהלת הרשת, קרוליין מורטון, אומרת לקתרין שהיא צריכה לשפר את התוכנית, אחרת מישהו אחר יחליף אותה.
בניסיון לשפץ את התוכנית היא מתחילה להעסיק כותבת חדשה בשם מולי פאטל, בעיקר בשל היותה אישה הודית, ואילו רוב הכותבים בצוות הם גברים לבנים.
על אף שמולי מתקשה בהתחלה להתאקלם, היא מוכיחה את עצמה, ומספקת לקתרין חומר טוב להעלות בתוכנית, כמו גם רעיונות כיצד להגיע לקהל רחב יותר.
התוצאות מוכיחות שהעסקתה של מולי השתלמה.
קתרין מגלה שקרוליין רוצה להחליף אותה בדניאל טננט, קומיקאי פופולרי, אבל קתרין חושבת שהקומדיה שלו היא וולגרית וגובלת בשנאת נשים.
בעזרת הגיבוי של צוות כותבי התוכנית, קתרין ממרה את דרישות הרשת, ומחליטה להמשיך ולהנחות את התוכנית בעצמה.
יום אחד מודלף אימייל של אחד הכותבים, צ'ארלי, ומתברר שלקתרין היה איתו רומן, בתקופה שבעלה וולטר אובחן כחולה פרקינסון.
בעיצומה של הדרמה, מפטרת קתרין את מולי, ואומרת לה שהיא מתנהגת גרוע בעקבות החדשות.
לבסוף קתרין מתפייסת עם וולטר, וכן עם שאר הכותבים, אחר כך היא מתוודה על הרומן בפני הצופים.
אבל הכנות שלה והתשוקה לתוכנית גורמים לקרוליין לשנות את דעתה, והיא מאפשרת לקתרין להמשיך להנחות את התוכנית.
בהמשך קתרין מתנצלת בפני מולי ומעסיקה אותה מחדש.
שנה אחר כך הצוות הופך להיות למגוון יותר, מולי מקודמת לתפקיד כותבת מונולוגים, ותוכניתה של קתרין מצליחה יותר מתמיד.
אמה תומפסון – קתרין ניוברי
מינדי קלינג – מולי פאטל
ג'ון לית'גו – וולטר ניוברי
יו דנסי – צ'ארלי פיין
ריד סקוט – טום קמפבל
איימי ראיין – קרוליין מורטון
פול וולטר האוזר – מנקוסו
אייק ברינהולץ – דניאל טננט
אנאלי אשפורד – מימי מיסמץ'
הלסטון סייג' – זואי מרטין
מארק קודיש – בילי קסטנר
סת' מאיירס – בתפקיד עצמו
ביל מאהר – בתפקיד עצמו
ג'ייק טאפר – בתפקיד עצמו
סאקינה ג'פרי – גברת פאטל, אמה של מולי
בספטמבר 2016 פורסם שחברת Fox 2000 קנתה את הזכויות לפרויקט שנכתב על ידי מינדי קלינג, ושהיא תככב לצדה של אמה תומפסון.
בנובמבר 2016 חתם פול פייג על חוזה לבימוי הסרט.
אבל באוגוסט 2017 פורסם שנישה גנטרה תביים את הסרט.
בפברואר 2018 דווח ש-30West ו-FilmNation Entertainment מממנים את הסרט ומוכרים את זכויות ההפצה.
באפריל 2018 לוהקו לסרט השחקנים ג'ון לית'גו, יו דנסי, ריד סקוט, פול וולטר האוזר, דניס או'הר, ג'ון ארלי, מקס קאסלה ומגלין אצ'יקונווק.
שלב הצילומים החל ב-23 באפריל 2018 בניו יורק.
איימי ראיין הצטרפה לקאסט בחודש מאי.
הקרנת הבכורה של הסרט נערכה ב-25 בינואר 2019 בפסטיבל הסרטים סאנדנס.
אחרי כן רכשו אמזון סטודיוס את זכויות ההפצה בארצות הברית תמורת 13 מיליון דולר.
בבתי הקולנוע בארצות הברית הוקרן הסרט החל מ-7 ביוני 2019 בלוס אנג'לס ובניו יורק.
בשבוע שלאחר מכן הופץ לכל רחבי המדינה.
לייטקוין הוא מטבע מבוזר מבוסס טכנולוגיית הבלוקצ'יין, שמשמש כאמצעי להעברת כסף.
הלייטקוין הוא מטבע בעל קוד תוכנה פתוח שהופץ תחת רישיון MIT / X11, מבוסס על רשת עמית לעמית (P2P), אינו מנוהל על ידי רשת מרכזית כלשהי ומוכר כאחד המטבעות הוותיקים בשוק המטבעות הקריפטוגרפים.
הלייטקוין דומה במובנים רבים לביטקוין מאחר שהקוד שלו מבוסס על הקוד של הביטקוין, עם שיפורים או שינויים קלים.
לייטקוין נוצר בשנת 2011 ושוחרר בקוד פתוח ב-GitHub על ידי עובד גוגל ומנהל ההנדסה לשעבר ב-Coinbase צ'רלי לי (Charlie Lee).
לייטקוין נועד להיות מטבע אינטרנט למסחר בין עמיתים המאפשר תשלומים מיידיים, כמעט ללא עלות, ברחבי העולם.
בנוסף ה-לייטקוין נוצר גם כדי לתמוך במטרה של ביטקוין לפתור את צורכי התשלום שמורכבותם הלכה וגדלה.
הלייטקוין מכונה ה"אח הקטן" של ביטקוין, משום שבמידה רבה הלייטקוין משתמש ברוב בסיס הקוד של ביטקוין, אך נותר כשרשרת נפרדת שהפכה פופולרית אך לא פופולרית מבחינת שווי שוק כמו ביטקוין שנשאר בראש רשימת המטבעות הקריפטוגרפיים.
תקלות תכופות בתוכנה שימשו כמחסום להתקדמות המטבע והשפיעו על אמון קהילת לייטקוין.
בנובמבר 2013 כשיצאה גרסת 0.8.5.1 של לייטקוין ומעמדו של המטבע נסק.
הנכס הדיגיטלי של LTC הגיע לשווי של מיליארד דולר עד 2013 - שנתיים בלבד לאחר שהושק רשמית.
הפופולריות של לייטקוין מבוססת על מספר גורמים:
הכרייה יכולה להתבצע במחשב פשוט ללא צורך ביכולות כרייה יקרות.
מספר גדול של מטבעות הופק בהשוואה למטבעות קריפטו אחרים.
צוות התמיכה של לייטקוין היה בעל זמינות גבוהה, עדכון תכופות את הקוד וביצע לעיתים קרובות שיפורים נחוצים.
במאי 2017 אימץ LTC את פרוטוקול ה-Segregated Witness והשתמש בתהליך השדרוג של ביטקוין.
מהלך זה ביסס את רשת ה-Lightening בתוכנת לייטקוין ומהירות העסקאות הפכה מהירה משמעותית וגרמה למחירי LTC לעלות בין 3 ל-300 דולר.
לייטקוין הגיע לשיא בכל הזמנים של 360.66 דולר ב-18 בדצמבר 2017. מרכיב משמעותי בשדרוג ה-Lightening Network היה יכולת החלפות אטומיות צולבות - Blockchain.
תהליך זה אפשר למשתמשים להחליף את מטבעות הקריפטו שלהם ללא צורך בעסקאות.
כמות מטבעות הלייטקוין המקסימלית היא 84 מיליון.
במודל הכלכלי של הלייטקוין, שזהה לזה של הביטקוין, המטבעות החדשים מתווספים לעולם כגמול לכורים.
הגמול הוא 25 מטבעות לייטקוין לבלוק.
הלייטקוין מבוסס על אלגוריתם הוכחת עבודה, אך עם שינוי מהותי.
בעוד שהביטקוין מבוסס על אלגוריתם SHA-256, שמיועד לכוחות מחשוב חזקים ואף שבבים ייעודיים לכרייה, הלייטקוין מבוסס על אלגוריתם Scrypt.
בבלוקצ'יין של הביטקוין בלוק נוצר כל 10 דקות, ואילו בבלוקצ'יין של הלייטקוין, כל 2.5 דקות.
מה שמאפשר נפח עסקאות גבוה ומהיר יותר.
המשמעות מאחורי נפח עסקאות גבוה יותר היא כלכלית – ככל שהבלוקצ'יין תוכל להתמודד עם יותר עסקאות, העמלה לתשלום תהיה זניחה יותר.
כאשר ה-ביטקוין יצא לאור ב-2009 כמטבע הדיגיטלי הראשון, התפרסם גם קוד המערכת שלו.
קוד המערכת קוד פתוח ומאפשר לבחון, לשנות וליישם בפרויקטים אחרים.
כך למעשה, נוצרו המטבעות הדיגיטליים הנוספים - מטבעות אלו מכונים: alt coins (אלטרנטיביים או בקצרה "אלטים").
+לייטקויןביטקויןכמות מטבעות מקסימלית84 מיליון מטבעות21 מיליון מטבעותזמן ממוצע לאישור עסקה (פיצוח בלוק)2.5 דק' בממוצע10 דק' בממוצעאלגוריתמיםScrypt HashingSHA-256התאמת קושי פיצוחכל 2016 בלוקיםכל 2016 בלוקים
לייטריקס בע"מ היא חברה פרטית ישראלית שנוסדה בפברואר 2013, שמפתחת מודלי בינה מלאכותית יוצרת בתחום הווידאו, כמו גם יישומונים (אפליקציות) לעיבוד תמונה ווידאו.
האפליקציה הידועה ביותר של החברה היא Facetune, המשמשת לעריכת סלפי.
מטה החברה שוכן בירושלים, ובשיאה החברה מנתה למעלה מ־500 עובדים.
בשנת 2021, הורדו האפליקציות שלה למעלה מ־500 מיליון פעמים, עם יותר מ־5 מיליון מנויים משלמים.
Lightricks נוסדה בשנת 2013 על ידי חמישה דוקטורנטים מהאוניברסיטה העברית בירושלים: זאב פרבמן, ניר פוצ'טר, ירון אינגר, עמית גולדשטיין ואיתי צידון.
לאחר ההתחלה בקמפוס של האוניברסיטה העברית בירושלים, הרחיבה החברה את שטחה כמה פעמים.
הבסיס נותר בירושלים, ונוספו לה משרדים בחיפה, בלונדון, בשיקגו ובניו יורק.
לזמן קצר היא החזיקה גם משרדים בבאר שבע.
בעבר לייטריקס העסיקה מעל 500 עובדים, אך כיום מעסיקה 465, רובם הגדול בירושלים.
בשנותיה הראשונות פעלה החברה במודל של מימון עצמי (bootstrapped), כשאז עברה לרווחיות עם מחזור הכנסות של 10 מיליון דולר.
מודל המימון שלה שימש לאחר הצלחתה כנושא לחקר מקרה בבית הספר לעסקים של אוניברסיטת הרווארד "Bootstrapping at Lightricks".
בשנת 2015 השלימה החברה את סבב הגיוס הראשון שלה בסך 10 מיליון דולר, בהובלת ויולה ונצ'רס.
בנובמבר 2018 השלימה סבב גיוס שני, בהובלת Insight Venture Partners ובהשתתפות חברת ההון סיכון הישראלית כללטק.
בסבב זה לייטריקס גייסה 60 מיליון דולר.
ביולי 2019 לייטריקס ערכה סבב גיוס שלישי של 135 מיליון דולר, על בסיס הערכת שווי של מיליארד דולר, בהובלת חברת גולדמן זקס ובהשתתפות Insight Partners וכללטק והפכה לחברת חד-קרן.
בספטמבר 2021 ערכה החברה סבב גיוס רביעי של כ-100 מיליון דולר, על בסיס הערכת שווי של 1.8 מיליארד דולר.
בשנת 2017 הסתכמו הכנסותיה של לייטריקס ב-17 מיליון דולר, וב-2018 הגיעו ל-52 מיליון דולר והרווח ל־10 מיליון דולר.
קפיצה גדולה זו מיוחסת למעבר ממודל של תשלום חד-פעמי למודל של רכישות מנויים.
כ-40% מההכנסות מגיעות ממוצרי פייסטיון.
בשנת 2025 דווח כי החברה הכנסות החברה היו מעל 250 מיליון דולר בשנה.
בשנת 2021 מינתה את שאול מרידור, לשעבר ראש אגף התקציבים במשרד האוצר, לסמנכ"ל הכספים.
בשנת 2022 רכשה את חברת Popular Pays האמריקאית, ובהמשך את חברת Codicate בבאר שבע, כחלק מהעמקת האחיזה שלה בשוק 'כלכלת היוצרים'.
ביולי 2022, פיטרה החברה 12% מכוח האדם שלה כחלק מתוכנית צמצומים.
ביולי 2024, פיטרה אף בשנה זו 12% מכח האדם שלה, בעקבות שינוי עסקי.
באוקטובר 2025 פיטרה 15% מכח האדם שלה, בהמשך לצמצום העיסוק בשוק האפליקציות והמעבר לעולמות הבינה המלאכותית.
בשנת 2013 יצא לאור המוצר הראשון של החברה, Facetune ל-iOS.
מאז ובמשך כעשור הוציאה החברה מספר אפליקציות שונות בתחומי עריכת הווידאו והתמונה.
רוב האפליקציות של החברה פועלות במודל freemium.
לייטריקס הייתה אחת מחברות האפליקציות הראשונות שעברו לפעול במודל של רכישת מנויים לאחר שחברת אפל אפשרה זאת.
בשנת 2024 לייטריקס הוציאה את מודל הבינה המלאכותית היוצרת הראשון שלה, LTX Video.
לאחר הוצאת Facetune ל-iOS ב-2013, בהמשך השנה שחררה החברה גרסה לטאבלט, ובשנת 2014 לאנדרואיד.
פייסטיון נבחרה כאפליקציה הטובה של אפל בשנת 2013 וכאחת האפליקציות הטובות ביותר של גוגל לשנת 2014. הייתה האפליקציה הפופולרית ביותר של אפל בשנת 2017 וזכתה ללמעלה מ-100 מיליון הורדות.
Enlight Videoleap היא אפליקציית iOS לעריכת וידאו באמצעות טלפון נייד שהושקה בספטמבר 2017, וזכתה באפליקציית השנה לאייפון לאותה שנה.
השימוש באפליקציה התרחב במהלך התפרצות COVID-19,בין היתר לאחר שיוצרי תוכן כגון זאק קינג הכינו סרטונים באמצעות שימוש ב-Videoleap.
Facetune Video - אפליקציה לעריכת סרטוני וידאו של סלפי.
Filtertune - אפליקציה ליצירת פילטרים, שניתנים לשיתוף.
Seen - אפליקציה לעריכת סטורי.
Enlight - אפליקציה לעריכת תמונות כללית, הוחלפה כעת על ידי Enlight Photofox.
Enlight Quickshot - אפליקציה של צפייה לפני הצילום.
Enlight Pixaloop - כלי אנימציה לתמונות.
נבחר כאפליקציה הטובה ביותר של גוגל לשנת 2019.
Boosted - כלי לעריכת וידאו לשיווק עסקי.
מספר הסיפורים (Storyteller) בתוך האפליקציה נבחר כטרנד הטוב ביותר לשנת 2019 של אפל.
Swish - מאפשרת לעסקים קטנים, לבלוגרים ולמשפיענים ברשתות חברתיות ליצור סרטוני פרסומות לרשתות החברתיות בצורה פשוטה.
בשנת 2022, עם פריצות הדרך הטכנולוגיות בתחום הבינה המלאכותית היוצרת (Generative AI), לייטריקס שינתה את כיוונה המסחרי באופן מהותי, החלה להנגיש את היכולות הללו לציבור הרחב, תחילה בתוך האפליקציות הקיימות שלה, ולאחר מכן בתור מודלים וכלים שעומדים בפני עצמם.
באפריל 2024 הודיעה לייטריקס על ההשקה של LTX Studio, תכנה המאפשרת יצירה של סרט שלם באמצעות טכנולוגיית בינה מלאכותית.
התכנה מאפשרת יצירה, בימוי ועריכה של סרטים באמצעות פקודות טקסט.
באוגוסט 2024 המוצר נפתח לשימוש רחב.
בקיץ 2025 הודיעה לייטריקס כי חתמה על הסכם עם חברת הפרסום מקאן לשימוש בפלטפורמה.
בנובמבר 2024 השיקה לייטריקס גרסת בטא של המודל, LTX Video.
ביולי 2025 החברה הודיעה כי המודל שלה מסוגל לייצר סרטונים של 60 שניות, החברה טענה כי אורך זה גדול יותר מכל מודל אחר שהיה בתעשייה, על אף קיומם של מודלים בעלי יכולות דומות.
באוקטובר 2025 יצאה עדכנית של המודל, תחת השם LTX-2. לטענת החברה, LTX-2 הוא המודל המהיר בעולם, המאפשר לייצר באמצעות הנחיה טקסטואלית (פרומפט) וידאו באיכות 4K, עם סנכרון מלא בין וידאו לאודיו.
במעבדים הגרפים החזקים ביותר כיום, תהליך יצירת הסרטון קצר מאורך הסרטון המלא, ולטענת החברה עלות השימוש במערכת נמוכה ב-40% מהמתחרים.
מודל זה מוגבל ביכולתו לייצר סרטונים ל-20 שניות בלבד.
לייטי סנה (בספרדית: Leïti Sène; נולד ב-30 באוקטובר 1998) הוא שחקן וזמר ספרדי, אשר זכה להצלחה עולמית בזכות השתתפותו בסדרה "אליטה".
לייטי סנה נולד ב-30 באוקטובר 1998, בברצלונה שבספרד.
כילד, התשוקה שלו לריקוד הובילה אותו להתחיל הן בקריירה מוזיקלית והן בקריירת משחק.
בהמשך, החל את הקריירה שלו עם בן דודו בלהקת סמקסן (בספרדית: Samxsen).
ביוני 2019 הוציאה את מיני-אלבום הבכורה שלו, Joël, מתוכו יצא הסינגל "Galarina".
בשנת 2018 השתתף בסדרת הטלוויזיה "ברוכים הבאים למשפחה" ששודרה בנטפליקס.
בשנת 2020 הצטרף לסדרת הטלוויזיה שהובילה לפריצתו הבינלאומית, "אליטה".
הוא הצטרף לעונה השלישית של הסדרה, לצד עומר איוסו ומינה אל חמני וגילם את מאליק, בן זוגה של אל חמני שנמצא בארון ובוגד בה עם אחיה, איוסו.
שנהשםתפקידהערות2017"רעל"סרט קצר2018–2019"ברוכים הבאים למשפחה"דייוויד גרסיה נבארותפקיד ראשי, 26 פרקים2020"אליטה"מאליק די.תפקיד ראשי, 8 פרקים (עונה 3)
מועדון הכדורסל לייטקבליס (בליטאית: Krepšinio klubas Lietkabelis) הוא מועדון כדורסל ליטאי מפוניבז' המשחק בליגת העל הליטאית בכדורסל וביורוקאפ.
המועדון הוקם ב-1964, ועד הקמת ליגת העל הליטאית בכדורסל ב-1993 היה אחד החזקים במדינה.
הקבוצה זכתה פעמיים באליפות הרפובליקה הסובייטית הסוציאליסטית הליטאית (1985, 1988), סיימה שלוש פעמים במקום השלישי (1983, 1984 ו-1991) והעפילה לגמר הגביע הליטאי פעמיים (1985, 1986).
בשנים 1978–1986 ייצגה לייטקבליס את ליטא בטורניר החטיבה הראשונה של ברית המועצות (התחרות המשנית במדינה).
בשנת 1993 היה לייטקבליס אחד משמונת המייסדים של ליגת העל הליטאית בכדורסל.
ב-1996, לאחר שלושה עשורים של מתן חסות מסחרית לקבוצה, עזב מפעל לייטקבליס את עולם הכדורסל ושמות הקבוצה החלו להשתנות.
עם זאת, בינואר 2012 חזר המועדון לשמו המקורי.
בעונת 1999/00 השתתפה לייטקבליס בגביע קוראץ', הטורניר הבין-לאומי הראשון בו השתתפה מאז קבלת העצמאות של ליטא.
לייטקבליס זכתה פעמיים בגביע האתגר, וסיימה במקום השלישי פעמיים נוספות.
ב-2016 זכתה הקבוצה במדליית ארד בליגה הבלטית.
ב-2015 הוזמנה הקבוצה להשתתף בעונת של היורופקאפ, עונת הבכורה של המפעל, אך עם צמצום מספר המשתתפות מ-64 ל-56 נופתה הקבוצה מהטורניר.
בעונת השתתפה הקבוצה ביורוקאפ והגיעה לשלב הטופ 16, לאחר שנרשמה כבר ליורופקאפ.
לקראת העונה חתמו בלייטקבליס האחים דריוש וקשישטוף לברינוביץ', והיא נפתחה בניצחון 90–86 על ז'לגיריס קובנה לראשונה מזה 16 שנים.
העונה הפכה לטובה בתולדות המועדון - לייטקבליס ניצחה את ז'לגיריס, ריטאס וילנה ונפטונאס קלייפדה, הקבוצות המובילות במדינה, והגיעה לגמר (בו הפסידה לז'לגיריס 1–4) לאחר ניצחונות בפלייאוף 3–0 על ויטאוטאס ו-3–1 על ריטאס.
הקבוצה הגיעה גם לגמר הגביע הליטאי בכדורסל, בו הפסידה לז'לגיריס 63–84.
ב-13 ביוני 2017 פורסם כי לייטקבליס תשתתף בעונת ביורוקאפ בפעם השנייה ברציפות, וכתוצאה מכך האריכה הקבוצה את חוזיהם של האחים לתאומים לברינוביץ' והחתימה את שחקן נבחרת ליטא לשעבר סימאס יסאיטיס.
הקבוצה פתחה את הליגה עם מאזן מושלם של 8–0 והחלה את עונת היורוקאפ עם ניצחון על הפועל ירושלים 86–72, אך נעצרה עם תבוסה לבאיירן מינכן 57–93 והחלה להידרדר.
הקבוצה סיימה במקום החמישי בבית והודחה בשלב הבתים, ואת עונת ה-LKL סיימה במקום הרביעי.
היא ניצחה את שיאוליאי ברבע גמר הפלייאוף, אך הודחה על ידי ז'לגיריס ובסדרה על המקום השלישי הפסידה לנפטונאס קלייפדה ולקאזיס מקסוויטיס, שאימן את הקבוצה בעונה הקודמת.
בחצי גמר הגביע היא שוב הודחה בידי ז'לגיריס, אך גברה במשחק על המקום השלישי על דזוקיה.
בעונת שיחקה הקבוצה בליגת האלופות בכדורסל, אך סיימה במקום החמישי והודחה.
בליגה שוב סיימה הקבוצה במקום הרביעי, הודחה בחצי גמר הפלייאוף על ידי ז'לגיריס והפסידה בקרב על המקום השלישי לנפטונאס.
בגביע היא הודחה בחצי הגמר מול ז'לגיריס וניצחה את נפטונאס במשחק על המקום השלישי.
בעונת הדיחה לייטקבליס את קראבנוס במוקדמות ליגת האלופות, וסיימה במקום הרביעי בבית א' לאחר ניצחון מכריע במחזור האחרון על הפועל חולון.
הקבוצה העפילה לשמינית הגמר, אך הודחה בה על ידי באסקט סרגוסה.
בליגה סיימה במקום השלישי, אך העונה הופסקה בעקבות מגפת הקורונה בליטא.
גם בגביע זכתה לייטקבליס במדליית ארד לאחר ניצחון על נפטונאס במשחק על המקום השלישי.
בעונת חזרה הקבוצה לשחק ביורוקאפ, אך הודחה בשלב הבתים לאחר שסיימה במקום החמישי.
לייטקבליס סיימה את העונה הסדירה במקום השלישי בליגה וגברה על נפטונאס ברבע גמר הפלייאוף, אך הודחה בסיבוב הבא על ידי ריטאס.
בסדרה על המקום השלישי גברה הקבוצה 3–2 על יובנטוס.
הקבוצה הגיעה לגמר הגביע הליטאי 2021 לאחר ניצחונות על פרינאו פרינאי ויובנטוס, אך הפסידה לז'לגיריס במשחק המכריע.
בעונת סיימה לייטקבליס במקום החמישי בבית ביורוקאפ והעפילה לשמינית הגמר, בה הפסידה לאלופה בסופו של דבר וירטוס בולוניה.
בליגה סיימה הקבוצה במקום השלישי בעונה הסדירה ולאחר שניצחה את יובנטוס בסיבוב הפלייאוף הראשון הדיחה את ז'לגיריס בחצי הגמר וגרמה לה לאבד את האליפות לראשונה מזה 11 שנים.
עם זאת, היא הפסידה בגמר לריטאס.
גם בגביע הגיעה הקבוצה לגמר, בו שוב הפסידה לז'לגיריס.
גם בעונת העפילה לייטקבליס לשמינית גמר היורוקאפ, אך הודחה בידי פריז.
בליגה היא סיימה במקום הרביעי בעונה הסדירה וניצחה את יובנטוס ברבע הגמר לפני שהודחה על ידי ז'לגיריס.
היא סיימה במקום השלישי ב-LKL לאחר שגברה על יונאבה, וזכתה במדליית הארד בגביע לאחר ניצחון על ריטאס וילנה.
אליפות הרפובליקה הסובייטית הסוציאליסטית הליטאית
גביע האתגר של הליגה הבלטית
עונהליגהמקוםהליגה הבלטיתמקוםגביעתחרויות אירופיות1993/94LKL91994/95LKL91995/96LKL101996/97LKL91997/98LKL101998/99LKL61990/00LKL6גביע קוראץ'שלב הבתים2000/01LKL72001/02LKL92002/03LKL92003/04LKL72004/05LKL8גביע האתגר12005/06LKL7הליגה הבלטית112006/07LKL5גביע האתגר112007/08LKL9גביע האתגר42008/09LKL9גביע האתגר7שמינית גמר2009/10LKL6גביע האתגר32010/11LKL6גביע האתגר3סיבוב שני2011/12LKL11גביע האתגר12012/13LKL9הליגה הבלטיתטופ 16רבע גמר2013/14LKL9הליגה הבלטיתטופ 16סיבוב רביעי2014/15LKL8הליגה הבלטיתרבע גמררבע גמר2015/16LKL7הליגה הבלטיתמקום 3רבע גמר2016/17LKL2סגנותיורוקאפטופ 162018/17LKL4מקום שלישייורוקאפעונה סדירה2018/19LKL4מקום שלישיליגת האלופות בכדורסלעונה סדירה2019/20LKL3מקום שלישיליגת האלופות בכדורסלשמינית גמר2020/21LKL3סגנותיורוקאפעונה סדירה2021/22LKL2מקום שלישייורוקאפשמינית גמר2022/23LKL3סגנותיורוקאפשמינית גמר
לייטון אואן קלארקסון הוא כדורגלן אנגלי המשחק בעמדת הקשר האחורי בקבוצת אברדין מליגת העל הסקוטית.
קלארקסון גדל במחלקת הנוער של ליברפול.
ב-17 בדצמבר 2019 ערך את הופעת הבכורה שלו בקבוצה הבוגרת של המועדון, בהפסד 0–5 לאסטון וילה במסגרת גביע הפוטבול ליג.
ב-16 באוגוסט 2021 הושאל קלארקסון למשך עונה אחת לבלקברן רוברס מהפוטבול ליג צ'מפיונשיפ.
הוא ערך שבע הופעות ליגה במדי המועדון, והשאלתו הסתיימה ב-2 בינואר 2022.
בתחילת חודש אוגוסט 2022 הושאל קלארקסון למשך עונה אחת לאברדין מליגת העל הסקוטית.
ב-6 באוגוסט ערך את הופעת הבכורה שלו במועדון, בניצחון 1–4 על סנט מירן במסגרת המחזור השני בליגה לעונת .
ב-15 ביוני 2023 חתם על חוזה קבוע לארבע שנים במועדון.
לייל ברנט פוסטר הוא כדורגלן דרום אפריקאי המשחק בעמדת החלוץ בקבוצת ברנלי מהפרמייר ליג ובנבחרת דרום אפריקה.
פוסטר גדל במחלקת הנוער של אורלנדו פירטס.
הוא ערך תשע הופעות ליגה במדי הקבוצה הבוגרת של המועדון במסגרת ליגת העל הדרום-אפריקאית, בהן הבקיע שער אחד.
ב-2 בינואר 2019 חתם פוסטר על חוזה לארבע שנים וחצי במונקו מליגת העל הצרפתית, והחל לשחק בקבוצת המילואים של המועדון.
ב-9 באוגוסט ערך את הופעת הבכורה שלו במועדון, בהפסד 3-0 לאולימפיק ליון במסגרת המחזור הראשון בליגה לעונת 2019/2020. בסך הכל ערך שתי הופעות ליגה במדי המועדון.
ב-30 באוגוסט 2019 הושאל פוסטר לסרקל ברוז' מליגת העל הבלגית למשך עונת .
ב-1 בספטמבר ערך את הופעת הבכורה שלו במועדון, בהפסד 3-2 לגנט במסגרת המחזור השישי בליגה.
ב-21 בדצמבר הבקיע את שערו היחיד במועדון, בניצחון 2-0 על זולטה ורכם במסגרת המחזור ה-20 בליגה.
בסך הכל ערך 18 הופעות ליגה במהלך תקופת ההשאלה.
ב-13 באוגוסט 2020 חתם פוסטר בויטוריה דה גימארייש מליגת העל הפורטוגלית.
ב-18 בספטמבר ערך את הופעת הבכורה שלו במועדון, בהפסד 1-0 לבלננסש במסגרת המחזור הראשון בליגה לעונת .
ב-31 באוגוסט 2021 הושאל פוסטר למשך עונת לווסטרלו מליגת המשנה הבלגית.
הוא ערך 23 הופעות ליגה במהלך תקופת ההשאלה, בהן הבקיע ארבעה שערים, והעפיל עם וסטרלו לליגת העל הבלגית.
ב-1 ביולי 2022 חתם על חוזה קבוע לארבע שנים במועדון, ובסך הכל שיחק במועדון במשך עונה אחת נוספת, במהלכה ערך 21 הופעות ליגה והבקיע שמונה שערים.
ב-25 בינואר 2023 חתם פוסטר על חוזה לארבע שנים וחצי בברנלי מהפוטבול ליג צ'מפיונשיפ.
ב-28 בינואר ערך את הופעת הבכורה שלו במועדון, בתיתקו 0-0 נגד איפסוויץ' טאון במסגרת הסיבוב הרביעי של גביע ה-FA לעונת .
ב-4 בפברואר ערך את הופעת הבכורה שלו בליגה, בניצחון 3-0 על נוריץ' סיטי במסגרת המחזור ה-30 בליגה לעונת 2022/2023. ב-11 במרץ הבקיע את שער הבכורה שלו במועדון, בניצחון 3-0 על ויגאן את'לטיק במסגרת המחזור ה-36 בליגה.
הוא ערך 11 הופעות ליגה והבקיע שער בעונה זו, שהסתיימה בהעפלתה של ברנלי לפרמייר ליג.
ב-11 באוגוסט ערך את הופעת הבכורה שלו בפרמייר ליג, בהפסד 3-0 למנצ'סטר סיטי במסגרת המחזור הראשון לעונת 2023/2024. ב-27 באוגוסט הבקיע את שער הבכורה שלו בפרמייר ליג, בהפסד 3-1 לאסטון וילה במסגרת המחזור השלישי.
ב-3 ביוני 2018 ערך פוסטר את הופעת הבכורה שלו בנבחרת דרום אפריקה, בהפסד לנבחרת מדגסקר במסגרת גביע אפריקה הדרומית.
ב-9 ביוני 2022 הבקיע את שער הבכורה שלו בנבחרת, בהפסד 2-1 לנבחרת מרוקו במסגרת מוקדמות גביע אפריקה לאומות 2023.
ג'וזף לייל מננדז (נולד ב-10 בינואר 1968) ואריק גאלן מננדז (נולד ב-27 בנובמבר 1970), אשר מכונים בתקשורת בעיקר האחים מננדז, הם אחים אמריקאים שהורשעו ברצח הוריהם, חוזה ומרי לואיז "קיטי" מננדז, בשנת 1989 בביתם אשר בבוורלי הילס.
לייל ואריק מננדז גדלו במשפחה אמידה.
אביהם, חוזה, היה איש עסקים מצליח ממוצא קובני אשר כיהן בתחילת העשור כראש חברת התקליטים RCA, בעוד שאמם, קיטי, הייתה עקרת בית.
עד למותם הוריהם גרו באחוזה מפוארת בבוורלי הילס.
ב-18 באוגוסט 1989 לייל ואריק ניסו לרכוש אקדחים במספר חנויות נשק בדרום קליפורניה.
עם זאת, בשל תקופת ההמתנה בת השבועיים בעת רכישת אקדחים בקליפורניה, האחים החליטו לבסוף לרכוש במקום זאת רובי ציד בחנות למוצרי ספורט בסן דייגו באמצעות רישיון הנהיגה הגנוב של החבר של לייל.
בערב של ה-20 באוגוסט 1989, בעת שחוזה וקיטי צפו בטלוויזיה בסלון ביתם, לייל ואריק נכנסו לסלון כאשר הם מצוידים ברובי ציד טעונים.
חוזה נורה שש פעמים, כולל ירייה קטלנית בחלק האחורי של ראשו.
קיטי נורתה בסך הכל עשר פעמים, כולל ירייה קטלנית בראשה.
לאחר הרצח האחים נסעו לפסטיבל "" בסנטה מוניקה.
כאשר הם שבו וראו שאין נוכחות משטרתית בבית ההורים לייל החליט להתקשר למוקד 911 והוא אמר למוקדנית שהוא בדיוק הגיע לבית הוריו והבחין בגופותיהם של הוריו.
השוטרים וצוות הזיהוי הפלילי שעבד בזירת הרצח ציינו שהיא הייתה אחת מזירות הרצח האכזריות ביותר שהם ראו אי פעם.
בתחילתה של החקירה המשטרתית, טענו לייל ואריק שהוריהם נרצחו על ידי אנשים לא ידועים שפלשו לבית הוריהם.
עם זאת, במהלך החקירה המשטרה החלה לחשוד באחים, במיוחד לאחר שהם ביזבזו מיליוני דולרים מהירושה שלהם על פריטי יוקרה מספר חודשים לאחר הרציחות.
בנוסף לכך החוקרים גילו שהאחים שכרו מומחה מחשבים שימחק את הצוואה המעודכנת של אביהם.
פריצת הדרך בחקירה התרחשה כאשר אריק הודה ברצח ההורים במהלך מפגש עם הפסיכולוג שלו, והדבר הוביל לבסוף למעצרם של האחים במרץ 1990, מספר חודשים לאחר רצח ההורים.
המשפט הראשון של האחים מננדז החל ב-1993 וזכה באותה העת לסיקור תקשורתי נרחב ועניין רב בציבור האמריקני.
במהלך המשפט הסנגוריהם של האחים טענו שהאחים רצחו את הוריהם מתוך הגנה עצמית לאחר שנים של התעללות מינית, רגשית ופיזית מצד אביהם.
לטענת הסנגוריה אימם קיטי הייתה שותפה להתעללות.
פסיכולוגים העידו במשפט על ההשפעות הפסיכולוגיות העמוקות של ההתעללות הממושכת.
עם זאת, הפרקליטות ערערה על ההאשמות בדבר התעללות, וטענה כי אין ראיות קונקרטיות לביסוס הטענות הללו ושהאחים בדו את סיפור ההתעללות על מנת להצדיק את הרציחות.
לטענת הפרקליטות הרציחות בוצעו בכוונה תחילה ונבעו מתאוות בצע והרצון לרשת את אחוזת אביהם אשר הייתה שווה מיליוני דולרים.
לטענת הפרקליטות הרכישות הראוותניות של האחים בעקבות רצח ההורים העידו על כך שזה היה המניע האמיתי שלהם.
המושבעים לא הצליחו להגיע לפסק דין במשפט הראשון, ובעקבות כך הוחלט שייערך לאחים משפט נוסף.
המשפט השני התקיים ב-1995 ובו לבסוף חבר המושבעים הרשיע את האחים ברצח מדרגה ראשונה וקשירת קשר לביצוע רצח והם נידונו למאסר עולם ללא אפשרות לשחרור על-תנאי.
לייל ואריק מרצים מאסרי עולם במתקן הכליאה ריצ'רד ג'יי דונובן בסן דייגו שבקליפורניה.
המשפטים של האחים זכו לאורך השנים לסיקור נרחב בתקשורת ברחבי העולם, ועל בסיס התיק נוצרו לאורך השנים מספר רב של ספרים, סרטים תיעודיים ותוכניות טלוויזיה.
בעקבות החשיפה התקשורתית העצומה לה זכה התיק לאורך השנים התחזקה בקרב רבים הסברה שהאחים מננדז היו קורבנות להתעללות אשר רצחו את הוריהם כתוצאה מטראומה פסיכולוגית.
באוקטובר 2024 הצהיר התובע המחוזי של לוס אנג'לס, ג'ורג' גאסקון, שהוא תומך בקיום של משפט חוזר לאחים מננדז.
באוגוסט 2025 קבעה מועצת השחרורים של קליפורניה כי אריק מננדז מהווה סיכון בלתי סביר לביטחון הציבור.
סרטי תעודה שהתבססו על המקרה:
האחים מננדז - אחים בדם (Menendez Brothers – Blood Brothers) - פרק בסדרה התיעודית MugShots משנת 2000.
האחים מננדז - הבנים הרעים - פרק בסדרת התחקירים של העיתונאית ברברה וולטרס משנת 2015.
רציחות מננדז: אריק מספר הכל (The Menendez Murders: Erik Tells All) - סדרה ב-5 חלקים של רשת A&E משנת 2017 שכללה ראיונות טלפוניים עם אריק מננדז מהכלא, לצד תמונות שלא פורסמו עד אז וראיונות עם התובעים, רשויות האכיפה, מומחים רפואיים, קרובי משפחה וחברים.
האחים מננדז: רצח בבוורלי הילס (The Menendez Brothers: Murder in Beverly Hills) - פרק בסדרה How it Really Happened של רשת HLN משנת 2017 שבסופו הובא ראיון טלפוני של לייל עם כריס קואומו.
Inside the Menendez Movement - תחקיר מיוחד של התכנית 20/20 משנת 2021 שהתמקד בפופולריות של האחים בקרב צעירים ברשת טיקטוק בארצות הברית ומחוצה לה.
- תחקיר של שעתיים על המקרה ומשפטם של האחים בערוץ דיסקברי משנת 2022.
Menendez + Menudo: Boys Betrayed - סדרה תיעודית משנת 2023 של שירות הסטרימינג Peacock שבה הועלו טענות כי חוזה מננדז התעלל מינית ברוי רוסליו, זמר פורטוריקני וחבר להקת מנודו.
Mastermind: To Think Like a Killer - הפרק השלישי של הסדרה התיעודית, ששודר ב-2024, הוקדש לאחים.
The Menendez Brothers - סרט תיעודי של נטפליקס שעלה לאוויר ב-7 באוקטובר 2024 וכולל ראיונות טלפוניים עם האחים בכלא.
Law & Order True Crime: The Menendez Murders - סדרת אנתולוגיה בת שמונה פרקים ודרמטיזציה למשפטם של האחים.
מהווה חלק מזיכיון חוק וסדר שעלתה לשידור ב-26 בספטמבר 2017 ברשת NBC.
לייל בריינרד היא כלכלנית אמריקאית שכיהנה כראש המועצה הלאומית לכלכלה בבית הלבן.
בעבר כיהנה כסגנית הפדרל ריזרב.
לייל בריינרד נולדה בהמבורג שבגרמניה למשפחה אמריקאית.
אביה היה דיפלומט בשירות החוץ של ארצות הברית, ומשפחתה נדדה בין מדינות שונות בילדותה.
היא למדה באוניברסיטת וסליאן, שם סיימה תואר ראשון בהצטיינות יתרה.
לאחר מכן השלימה דוקטורט בכלכלה באוניברסיטת הרווארד.
בריינרד נשואה ואם לשלוש בנות.
בתחילת דרכה המקצועית שימשה בריינרד כחוקרת במכון ברוקינגס בוושינגטון הבירה, שם עסקה בנושאים של מדיניות כלכלית בין-לאומית.
בהמשך, עבדה במחלקת האוצר של ארצות הברית תחת ממשל קלינטון, שם פיתחה מדיניות הקשורה ליחסים כלכליים בין-לאומיים והייתה מעורבת במשא ומתן על הסכמי סחר.
בריינרד פרסמה מחקרים רבים בנושאי סחר בין-לאומי, מדיניות מוניטרית, ותפקידם של ארגונים בין-לאומיים.
גישתה הכלכלית משלבת בין פרגמטיות לבין מחויבות לערכים חברתיים וסביבתיים.
בריינרד נכללה ברשימת "100 הנשים המשפיעות בעולם" של מגזין פורבס, וקיבלה פרסים על תרומתה לקידום כלכלה עולמית יציבה ושוויונית.
בשנת 2009 מונתה בריינרד לתת-מזכירת האוצר לעניינים בין-לאומיים על ידי הנשיא ברק אובמה.
במסגרת תפקידה, הייתה אחראית על גיבוש מדיניות כלכלית בין-לאומית וניהלה שיחות עם מדינות זרות וארגונים בין-לאומיים.
היא נודעה בגישתה המתוחכמת להתמודדות עם משברים כלכליים עולמיים, ובמיוחד במשבר החובות בגוש האירו.
מועצת הנגידים של פדרל ריזרב
בשנת 2014 מונתה לחברת מועצת הנגידים של פדרל ריזרב על ידי הנשיא אובמה.
בתפקידה זה עסקה בעיצוב המדיניות המוניטרית של ארצות הברית ובפיתוח כלים חדשים להתמודדות עם אתגרים כלכליים כמו אי-שוויון חברתי ושינויי אקלים.
בשנת 2022 מונתה לסגנית יו"ר פדרל ריזרב על ידי הנשיא ג'ו ביידן.
בריינרד שמה דגש על שמירה על יציבות פיננסית והמשך ההתמודדות עם לחצים אינפלציוניים.
בפברואר 2023 מונתה בריינרד לראש המועצה הלאומית לכלכלה בבית הלבן.
לייטביטס לאבס היא חברת תוכנה אמריקאית שבסיסה בסן חוזה, קליפורניה.
לייטביטס לאבס הוקמה על ידי אביגדור וילנץ, ערן קירזנר, מולי בן-יהודה, אופיר אפרתי ופביאן טרמפר כסטרטאפ ישראלי לפיתוח חומרה ותוכנה לאכסון מידע.
מאוחר יותר הצטרף קאם אשגי כמייסד-שותף.
החברה הוקמה בשנת 2016 במימון ראשוני של כ-10 מיליון דולר.
בתחילה, לייטביטס לאבס המציאה וכתבה את תקן NVMe/TCP ובנתה את פלטפורמת האחסון המסחרית הראשונה של NVMe/TCP.
במרץ 2019, מספר חברות, ביניהן Micron Technology, Dell EMC וסיסקו מערכות, השקיעו 50 מיליון דולר בלייטביטס לאבס.בנובמבר 2018, NVM Express אישרה את פרוטוקול האחסון NVMe/TCP שפותח במשותף על ידי לייטביטס לאבס.
באותה שנה שחררה לייטביטס לאבס גם תוכנת אחסון המאפשרת לגשת למידע בעזרת תקן NVMe על TCP.
בספטמבר 2020, השקיעה גם אינטל בלייטביטס לאבס.
מאוחר יותר, לייטביטס לאבס ואינטל נכנסו לשותפות אסטרטגית, לפיתוח פלטפורמת אחסון מפורקת (disaggregated) למרכזי נתונים בכוונה לשפר את עלות הבעלות הכוללת.
ביוני 2022, גייסה לייטביטס לאבס 42 מיליון דולר נוספים ממספר מקורות, ביניהם מ־JP Morgan Chase.
באוקטובר 2022, השקיעה גם קבוצת Lenovo בלייטביטס לאבס.
לייטביטס לאבס מפתחת אחסון מבוסס תוכנה המשתמש בתקן NVMe/TCP.
תקן זה יכול לפצל תורי העברת נתונים של NVMe על פני מספר חיבורים מקבילים, וכתוצאה מכך מתקבלת השהיית גישה של 100 עד 120 מיקרו-שניות, או כ-200 מיקרו-שניות בעת שימוש בשרתי מחשוב סטנדרטיים.
ליילה ג'פאל היא שופטת ופוליטיקאית תוניסאית המכהנת כשרת המשפטים, מאז אוקטובר 2021 תחילה בממשלה בראשות נג'לא בודן רמדאן ולאחר מכן בממשלת אחמד אל-חשאני.
קודם לכן, היא היא כיהנה כשרת "נכסי המדינה וענייני הקרקעות" ב, מספטמבר 2020 עד פברואר 2021.
ג'פאל קיבלה תואר ראשון במשפטים בשנת 1985, הוסמכה לעורכת דין בשנת 1986 והצטרפה למערכת המשפט בשנת 1987.
ג'פאל כיהנה כשופטת בבית המשפט גרומבליה, בין השנים 1994–1998 ולאחר מכן בבית המשפט בתוניס בין השנים 1998–1999. את הקריירה המשפטית היא המשיכה בתפקידים יועצת לבית המשפט לערעורים בתוניס (1999–2000) ויועצת ללשכת המשפט הפלילי של בית המשפט הראשון בתוניס (2000–2003).
בשנת 2008 היא מונתה לתפקיד נשיאה בבית המשפט הראשון בגרומבליה וכן בבית המשפט לערעורים בנאבל.
לייט בלומר הוא כינוי לאדם שמתפתח, מגלה כישרון, או משיג הצלחה משמעותית בשלבים מאוחרים יותר בחיים לעומת בני גילו.
הביטוי יכול להתייחס להתפתחות בתחומים שונים כמו חינוך, קריירה, יצירתיות, תחום חברתי או רגשי, ולעיתים אף להתפתחות פיזית או קוגניטיבית.
המונח נפוץ במיוחד בשפה האנגלית ומשמש לתיאור מצבים בהם הצלחה או פריחה אישית מתרחשות לאחר גיל שמקובל לראות בו את שלב ההתפתחות או השיא המקצועי.
בהתייחס לגילאים צעירים יותר, המונח משמש לתיאור ילדים או מתבגרים המתפתחים באופן איטי יותר ביחס לאחרים מקבוצת הגיל שלהם, אך בסופו של דבר מדביקים את הפער ולעיתים אף עוקפים את בני גילם.
ישנן תיאוריות רבות לגבי הדרך שבה ילדים מתפתחים, שהוצעו על ידי אישים בתחום הפסיכולוגיה, בין היתר: יורי ברונפברנר, ג'רום ברונר, אריק אריקסון, לורנס קולברג, ז'אן פיאז'ה ולב ויגוצקי.